Pankinàban na Palayogan nin Iloilo

An Pankinàban na Palayogan nin Iloilo (Ingles: Iloilo International Airport, Hiligaynon: Pangkalibutan nga Hulugpaan sang Iloilo, Filipino: Paliparang Pandaigdig ng Iloilo; IATA: ILO, ICAO: RPVI), bisto man sa Iloilo Airport, asin bilang Cabatuan Airport, pakatapos kan munisipyo nin Cabatuan, Iloilo kun saen ini namumugtak, iyo an aeropuerto na nagseserbi sa probinsya nin Iloilo sa Filipinas, kaiba an kabeserang siyudad kaini, an Siyudad nin Iloilo, an rehiyonal na sentro kan rehiyon Sulnopan na Visayas. Binuksan kaini an mga pinto kaini sa komersyal na trapiko kan Hunyo 14, 2007, pakalihis nin sarong dekada nin pagplano asin konstruksyon, na sinalidahan an Mandurriao Airport sa Mandurriao, Siyudad nin Iloilo na labing pitong polong taon nang serbisyo.  Bilang resulta, minana kan bagong aeropuerto an IATA asin ICAO airport code kaini, siring man an posisyon kaini bilang pan-apat na pinakasibot na aeropuerto sa Filipinas, sa sinundan kaini. Sa presente iyan an ikapitong pinakasibot na aeropuerto sa Filipinas kan 2021. Ini an enot na aeropuerto sa Solnopan na Visayas sagkod sa isla nin Panay na itutugdok sa internasyonal na mga pamantayan, asin ibinibilang man iyan na pangenot na agihan pasiring sa rehiyon. Pigklasipikar ini bilang sarong internasyunal na aeropuerto kan Civil Aviation Authority of the Philippines.

An aeropuerto namomogtak sa Cabatuan, Iloilo, 24 kilometro (15 mi) bandang norte-subangan kan Siyudad nin Iloilo sa sarong 188-hektarya (460-acre) lugar na naglakop sa mga Barangay Tabucan, Tiring, Gaub, Duyan-Duyan asin Manguna. An aeropuerto complex binibilog nin saro sanang dalan-padalagan, manlaenlaen na edipisyong administratibo asin pagmantenir, mga pasilidad sa pagsiblag nin ati asin paglinig sa tubig, sarong istasyon na naglilikha nin kuryente, sarong terminal nin cargo, asin mayor na pampasaherong terminal.  An kinamumugtakan kaini sa Tomas Confessor Highway, sarong mayor na tinampo na nag - aagi sa isla, ginigibo an aeropuerto na madaling makua hale sa gabos na parte kan Iloilo asin Panay sa tinampo, mantang an kaharanihan kaiyan pasiring sa presenteng defunct na Panay Railways network na posibleng ikonektar an aeropuerto sa ibang parte kan Panay sa paagi kan riles.

Poon kan ini nagbukas kan 2007, an Pankinàban na Palayogan nin Iloilo iyo an saro sa pinakadakulang aeropuerto na nahaman sa Filipinas. Durante kan inagurasyon kaiyan, an dating Presidente Gloria Macapagal Arroyo nagkomento na an aeropuerto iyo an pinakamagayon asin moderno sa nasyon asin inapod iyan na simbolo nin politikal na kabotan sagkod pagkamaygurang sa ekonomiya.

Toltolan